
TÁJÉKOZTATÓ KAMERARENDSZER ALKALMAZÁSÁRÓL

Tisztelt Vendégünk!
Tájékoztatjuk, hogy a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény vonatkozó rendelkezése alapján vagyonvédelmi célból elektronikus megfigyelőrendszert alkalmazunk, amely mozgóképrögzítést végez.  Az általunk alkalmazott eszköz az Ön tevékenységét is rögzíti.

Táborunk személyes adatkezelésének alapja az Ön önkéntes hozzájárulása, ezért felhívjuk a figyelmét arra, amennyiben Ön jelen tájékoztatás ismeretében belép a kamerával megfigyelt területre, úgy ezzel a magatartásával hozzájárulását megadottnak tekintjük a felvétel készítéséhez. Amennyiben Ön nem kívánja megadni hozzájárulását személyes adatai kezeléséhez úgy kérjük, ne lépjen be a kamerával megfigyelt területre.

A felvételt Alapítványunk telephelyén tároljuk három munkanapig. Az adatok megismerésére jogosult személyek alapítványunk titkára, és táborvezetője. 

[bookmark: _GoBack]Amennyiben Önnek jogát vagy jogos érdekét a felvétel adatának rögzítése érinti, a felvétel rögzítésétől számított három munkanapon belül jogának vagy jogos érdekének igazolásával kérheti Alapítványunknál, hogy az adatot ne semmisítsük meg, illetve azt ne töröljük le. 

Az Ön személyes adatai kezelésével kapcsolatos jogait jogszabály tartalmazza, mely alapján  
a) adatkezelésünkről tájékoztatást, 
b) a kezelt adatokkal kapcsolatban adathelyesbítést, törlést illetve zárolás kérhet, valamint
c) tiltakozhat a személyes adatok kezelése ellen 

A személyes adatok kezelése tekintetében a főbb irányadó jogszabályok a természetes személyeknek a személyes adatok kezeléséről szóló az Európai Parlament és a Tanács (EU) 2016/679 rendelete (GDPR), az információs önrendelkezési jogról és az információszabadságról szóló 2011. évi CXII. törvény (Infotv.), a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény, illetve a munka törvénykönyvéről szóló 2012. évi I. törvény (Mt.).


